Halsen barneskole

Halsen barneskole er en kommunal grunnskole på Stjørdalshalsen i Stjørdal kommune i Trøndelag. Skolen har rundt 400 elever og 60 ansatte.

Skolen har Halsen ungdomsskole som nærmeste nabo. Elevene ved Halsen barneskole sogner imidlertid til Stokkan ungdomsskole for videre skolegang.

Halsen barneskole er kommunens mottaksskole for nyankomne språklige minoriteter.

Det første skole- og kommunehuset på Halsen stod på Ole Vigs plass, der rådhuset står i dag, og ble tatt i bruk i 1861. Elevtallet ved Halsen folkeskole økte raskt, og kommunen måtte bygge nytt og leie lokaler en rekke ganger. De første skolebygningene på nåværende tomt ble tatt i bruk høsten 1955.

I 2022 vedtok Stjørdal kommunestyre å bygge en ny skole med kapasitet til mer enn 500 elever, som videre kan utvides til 700 elever. Den nye skolebygningen skal stå ferdig til skolestart i 2025.

 Referanser 

Kategori:Barneskoler i Stjørdal
Kategori:Utdanningsinstitusjoner etablert i 1861